62018TJ0081_INF
Sentenza tal-Qorti Ġenerali (It-Tieni Awla) tat‑2 ta’ April 2020 –Barata vs Il‑Parlament
(Kawża T‑81/18)
“Servizz pubbliku – Uffiċjali – Promozzjoni – Proċedura ta’ ċertifikazzjoni – Proċedura ta’ promozzjoni 2016 – Esklużjoni mil-lista definittiva tal-uffiċjali awtorizzati li jsegwu l-programm ta’ taħriġ – Artikolu 45a tar-Regolamenti tal-Persunal – Obbligu ta’ motivazzjoni – Żball manifest ta’ evalwazzjoni – Ugwaljanza fit-trattament – Drittijiet tad-difiża”
1.
Rikorsi tal-uffiċjali – Att li jikkawża preġudizzju – Kunċett – Att preparatorju – Ittri li jżommu kandidat informat bl-iżvilupp ta’ proċedura ta’ selezzjoni – Esklużjoni
(Regolamenti tal-Persunal, Artikoli 90(2) u 91(1))
(ara l-punti 22, 23, 25, 26, 29 sa 31)
2.
Rikorsi tal-uffiċjali – Att li jikkawża preġudizzju – Kunċett – Att preparatorju – Avviż tal-Kumitat konġunt għaċ-ċertifikazzjoni li jipproponi ċ-ċaħda ta’ rikors ippreżentat minn kandidat kontra r-riżultat ta’ proċedura ta’ selezzjoni – Esklużjoni
(Regolamenti tal-Persunal, Artikoli 90(2) u 91(1))
(ara l-punt 28)
3.
Proċedura ġudizzjarja – Rikors promotur – Rekwiżiti formali – Identifikazzjoni tas-suġġett tat-tilwima – Espożizzjoni sommarja tal-motivi invokati – Rikors mhux suffiċjentement ċar u preċiż – Inammissibbiltà
(Statut tal-Qorti tal-Ġustizzja, l-ewwel paragrafu tal-Artikolu 21, u l-ewwel paragrafu tal-Artikolu 53; Regoli tal-Proċedura tal-Qorti Ġenerali, Artikolu 76(d))
(ara l-punti 33, 52, 53, 59, 60)
4.
Rikorsi tal-uffiċjali – Ilment amministrattiv li għandu jitressaq qabel – Konkordanza bejn l-ilment u r-rikors – Identiċità tas-suġġett u tal-kawża – Motivi u argumenti li ma jidhrux fl-ilment, iżda li huma relatati strettament miegħu – Ammissibbiltà
(Regolamenti tal-Persunal, Artikoli 90 u 91)
(ara l-punti 34 sa 38, 54)
5.
Rikorsi tal-uffiċjali – Motiv ibbażat fuq l-inkompetenza tal-awtur tal-att li jikkawża preġudizzju – Motiv ta’ ordni pubbliku
(Artikolu 263 TFUE)
(ara l-punt 51)
6.
Rikorsi tal-uffiċjali – Rikors ippreżentat kontra d-deċiżjoni ta’ ċaħda tal-ilment – Ammissibbiltà – Obbligu li tingħata deċiżjoni dwar it-talbiet intiżi kontra d-deċiżjoni ta’ ċaħda tal-ilment – Talbiet neqsin minn kontenut awtonomu jew deċiżjoni purament konfermattiva – Assenza
(Regolamenti tal-Persunal, Artikoli 90 u 91)
(ara l-punti 61, 62)
7.
Uffiċjali – Proċedura ta’ ċertifikazzjoni – Ilment ta’ kandidat mhux magħżul – Deċiżjoni ta’ ċaħda – Obbligu ta’ motivazzjoni mhux iktar tard mill-istadju taċ-ċaħda tal-ilment – Portata
(Regolamenti tal-Persunal, Artikoli 25, 45 u 90(2))
(ara l-punti 67 sa 70)
8.
Rikorsi tal-uffiċjali – Proċedura amministrattiva li għandha titwettaq qabel – Nuqqas ta’ osservanza mill-amministrazzjoni tat-termini għal risposta – Konsegwenzi
(Regolamenti tal-Persunal, Artikoli 90 u 91(3))
(ara l-punti 83, 84, 87)
9.
Uffiċjali – Proċedura ta’ ċertifikazzjoni – Eżami komparattiv tal-merti – Setgħa diskrezzjonali tal-amministrazzjoni – Stħarriġ ġudizzjarju – Limiti
(Regolamenti tal-Persunal, Artikolu 45a)
(ara l-punti 89, 90, 98)
10.
Uffiċjali – Prinċipji – Drittijiet tad-difiża – Obbligu li tinstema’ l-persuna kkonċernata qabel l-adozzjoni ta’ att li jikkawża preġudizzju – Portata – Deċiżjoni ta’ ċaħda tal-ilment – Esklużjoni
(Karta tad-Drittijiet Fundamentali tal-Unjoni Ewropea, Artikolu 41(1); Regolamenti tal-Persunal, Artikolu 90(2))
(ara l-punti 108, 109)
11.
Rikorsi tal-uffiċjali – Talba għad-danni marbuta ma’ talba għal annullament – Ċaħda ta’ talba għal annullament li twassal għaċ-ċaħda tat-talba għad-danni
(Regolamenti tal-Persunal, Artikoli 90 u 91)
(ara l-punti 121, 123)
Suġġett
Talba bbażata fuq l-Artikolu 270 TFUE u intiża għall-annullament, l-ewwel nett, tad-deċiżjoni tat‑30 ta’ Ottubru 2017 li permezz tagħha l-Parlament ċaħad l-ilment tar-rikorrent, it-tieni nett, tal-ittra tal‑20 ta’ Marzu 2017 li kienet tinkludi l-opinjoni tal-Kumitat konġunt għall-proċedura ta’ ċertifikazzjoni li permezz tagħha ġie rrakkomandat lill-Awtorità tal-Ħatra li tiċħad ir-rikors tar-rikorrent, it-tielet nett, tal-ittra tal‑14 ta’ Frar 2017 li tinnotifikah bir-riżultati tiegħu u li informatu li abbozz ta’ lista ta’ seba’ uffiċjali magħżula sabiex jipparteċipaw fil-programm ta’ taħriġ kien ġie stabbilit, ir-raba’ nett, tal-ittra tat‑8 ta’ Diċembru 2016 li tinforma lir-rikorrent bir-riżultati tiegħu fi tmiem l-ewwel stadju tal-proċedura ta’ ċertifikazzjoni tal‑2016, il-ħames nett, tal-ittra tal‑21 ta’ Diċembru 2016 li tinforma lir-rikorrent dwar l-azzjoni meħuda fir-rigward tat-talba tiegħu għal eżami mill-ġdid u, is-sitt nett, tal-avviż ta’ kompetizzjoni interna 2016/014 tas‑7 ta’ Ottubru 2016 ikkomunikat lill-persunal fl‑20 ta’ Ottubru 2016 kif ukoll tal-abbozz tal-lista sħiħa tal-uffiċjali magħżula sabiex jipparteċipaw fil-programm ta’ taħriġ li jirriżulta minn dan.
Dispożittiv
1)
Ir-rikors huwa miċħud.
2)
João Miguel Barata huwa kkundannat għall-ispejjeż.